Liechtensteinische Landesbank

Di **Liachtaschtaaisch Landesbank AG** (dt. *Liechtensteinische Landesbank AG,* churz *LLB*) isch a Finanzinschtitut im Fürschtatum Liachtaschta und isch im 1861 gründet wora. S Land Liachtaschta het s Meh an dr Aktia. D Aktia vor LLB sin adr SIX Swiss Exchange kotiert (Simbool: LLBN).

D LLB-Gruppe bütet iarna Kunda Dianschtlaischtiga im Wealth Management ah, als Universalbank, im Private Banking, Asset Management und bi Fund Services. Med öbr 1000 Agstellta, isch si z Liachtaschtaa, in dr Schwiz, z Östrich und dr Araabische Emiraat (Abu Dhabi un Dubai) präsent. Per 30. Juni 2018 isch s Gschäftsvoluma vor LLB-Gruppe bi 63 Milliarda Schwizer Franka gläga.

## Positioniarig
Mit dr Strategy StepUp2020 setzt d LLB-Gruppe bis zum Joor 2020 uf noohaltig profitaabel Wachsduum. Syter 2016 lyt dr Scnwäärpunkt uf dr vier Chäärnelemänt Wachsduum, Profitabiliteet, Innovazion un Exzellänz. Zum Gschäftsmodäll vu dr LLB-Gruppe gheere di drei Määrtdivisioone Retail & Corporate Banking, Private Banking un Institutional Clients.

D Division Private Banking umfasst dooderby alli Private-Banking-Aktiviteete vu dr LLB-Gruppe. Si bietet Aalaageberootig, Vermeegeverwaltig, Vermeegestrukturierig un Finanz- un Voorsoorgbläänig aa. Dr Fookus lyt uf dr Onshore-Määrt Liachtaschtaa, Schwyz un Eeschtryych, uf dr tradizionälle Määrt inber d Gränze Dytschland un iibrig Weschteuropa un au uf dr Wachsduumsmäärt Zäntral- un Oschteuropa un Nooche Oschte.

D Division Institutional Clients umfasst s Intermedieer- un Fondsgschäft un dr Beraich Asset Management vu dr LLB-Gruppe. Zue dr Chunde zelle Dreihänder, Vermeegeverwalter, Versiicherige, Pensioonschasse un effetli-räächtligi Inschtituzioone. Dr Fookus lyt uf dr Määrt Liachtaschtaa, Schwyz un Eeschtryych.

D Division Retail & Corporate Banking luegt no sämtlige Privaat- un Fiirmechunde. Do lyt dr Fookus uf dr Määrt Liachtaschtaa un Schwyz.

## Expansionsschritt vu dr LLB-Gruppe
Syt dr Dailprivatisierig anne 1993 isch d LLB-Gruppe als gwagse. Am Aafang vu dr Expansion isch s Erschließe vu neie Gschäftsfälder z Liachtaschtaa im Voordergrund gstande. Mit dr LLB (Schwyz) AG isch im Joor 1998 zum eersche Mol en Schritt in s Uusland gmacht woore, 2005 un 2008 derno au wyteri Schritt, indäm mer Represäntanze in dr Verainigte Araabische Emiraat gmacht het. Im Dezämber 2006 het d LLB dr Bank Linth AG e effetli Chaufaagebot gmacth, wu d Akzioneer mit 74,2 Brozänt aagnuu hän. Syt Novämber 2009 isch d LLB-Gruppe mit dr Liachtaschtaanische Landesbank (Eeschtryych) AG z Wien verdrätte.

D LLB-Gruppe isch e Universalbank mit eme staarke Private-Banking- un inschtituzionälle Gschäft. In dr Haimmäärt Liachtaschtaa, Schwyz un Eeschtryych isch si mit je aire Bank verdrätte:
* Liachtaschtaanischi Landesbank AG (LLB), Hauptsitz Vaduz. Määrtfiereri im Privaat- un Fiirmechundegschäft z Liachtaschtaa
* Bank Linth LLB AG, Hauptsitz Uznach, greeschti Universalbank vu dr Oschtschwyz.
* Liachtaschtaanischi Landesbank (Eeschtryych) AG, Wien, syt 1. Oktoober 2018 fierendi Vermeegeverwaltigsbank z Eeschtryych

Aafangs Juuli 2018 het d LLB-Gruppe zue hundert Brozänt d Semper Constantia Privatbank AG z Wien ibernuu. Am 1. Oktoober 2018 sin d Semper Constantia un d LLB Eeschtryych zur Liachtaschtaanische Landesbank (Eeschtryych) AG fusioniert. 

Zur LLB-Gruppe gheere derzue au no die 100-brozäntige Doochtergsellschafte:
* LLB Asset Management AG, Vaduz
* LLB Fund Services AG, Vaduz
* LLB Swiss Investment AG, Zürich

Am 3. April 2018 het d LLB-Gruppe dr Fondsdienschtlaischter LB(Swiss) Investment AG ibernuu, wu syt Maie 2018 as LLB Swiss Investment AG firmiert.

## Standoort
* Liachtaschtaa: Vaduz, Balzers, Escha
* Schwyz: Gämf, Züri-Erlebach un dur d Bank Linth an 19 Standoort im Linthbiet, in dr Regioon Zürisee, z Usserschwyz un im Sarganserland
* Internazionaal: Eeschtryych, Abu Dhabi, Dubai (Verainigti Araabischi Emiraat)

## Weblink
* Offizielle Website
* 

## Fueßnote